
A telugu nyelv (3ex>ffo) a dravida nyelvcsaládba tartozik. 74 
millió ember anyanyelve Dél-Indiában. Ezzel telugu a 
legnagyobb dravida nyelv és a hindi és a bengáli után India 
harmadik legnagyobb nyelve. 

A telugu nyelv beszélőinek területe szinte pontosan egybeesik 
az indiai Ándhra Prades és Telangána államokkal, itt a lakosság 
84 százaléka beszéli, és hivatalos nyelv. Ezen kívül országos 
szinten egyike a 22 ún. indiai nemzeti nyelvnek. A legrégebbi 
nyelvemlék i. sz. 575-ből származik. A legrégebbi irodalmi mű 
a Mahábhárata egy részének utóköltése az i. sz. 11. századból. 
Ennek a műnek a szerzője a hagyomány szerint egyben az első 
szanszkrit nyelven írt Andhrashabdachintamani című telugu- 
nyelvtan szerzője. A többi dravida nyelvhez hasonlóan a telugut 
is erősen befolyásolta a szanszkrit, a hinduizmus klasszikus 
nyelve. A 20. század elejére az írott és beszélt telugu 
olyannyira eltávolodott egymástól, hogy gyakorlatilag két 
különböző nyelvről volt szó. A konzervatívok és modernisták 
közötti hosszas vitázás után jelenleg a korábbi írott változatnak 
egy, a beszélt változathoz inkább közelítő változata van 
érvényben, és ez elterjedt a sajtóban is. 

A telugu szókincsébe rengeteg idegen szó áramlott a 
szanszkritból. A nyelvtannak van egy sor sajátossága; így 
például bizonyos igéknél a szó ellentétes jelentése mintegy be 
van építve a szóba: ammutadu (eladja) és ammadu (nem adja 
el). Létezik a nyelvtani nem fogalma, de a nyelvtani nemhez 
való tartozás attól függ, hogy az adott szó egyes vagy többes 
számban van-e. (Pl. ellentétben az indo-európai nyelvekkel) 

Két nyelvtani nem létezik: egyes számban megkülönböztetik 
egyrészt a hímnemet másrészt a nőnemet, ez utóbbiba tartoznak 
a "nem emberi dolgok is", többes számban a hímnem és a 
nőnem egybe esik, és a "nem emberi dolgok" alkotják a másik 
nyelvtani nemet. 

Sok más indiai nyelvhez hasonlóan a telugunak is saját ábécéje 
van, a telugu-ábécé. Nagyon hasonlít a kannada írásra és az 
indiai ábécék családjába tartozik. India, Tibet és Délkelet-Ázsia 
más írásrendszereihez hasonlóan ez is a brahmi ábécéből 
eredeztethető az i. sz. 3. századból és működési elve a hangírás 
és szótagírás keveréke. Ezen elv neve abugida, azaz minden 

mássalhangzó betűjéhez eleve tartozik egy magánhangzó, ha 
más magánhangzó következik utána, azt külön jelölni kell. Más 
délindiai írásokhoz hasonlóan jellegzetes kerek az íráskép. 

További információk 


■ Telugu az (http://www.ethnologue.com/show_languag 

e.asp?code=tel)Ethnologue katalógusában 

■ Learning Telugu (http://www.learningtelugu.org/) 

